דנפסאר

דנפסאר (באינדונזית: Denpasar) היא בירת מחוז באלי באינדונזיה והעיר המאוכלסת ביותר בשרשרת איי סונדה הקטנים. על פי מפקד האוכלוסין משנת 2020 אוכלוסיית העיר מנתה 725,314 תושבים, רובם הינדים (68.4%), הדתות הדומיננטיות אחריה הן האסלאם, הנצרות, הבודהיזם והקונפוציאניזם. נמל התעופה הבין-לאומי נגורה ראי, של באלי, נמצא כ-13 ק"מ דרומית לעיר. שדה התעופה מורכב משני טרמינלים - הטרמינל לטיסות פנים (שרמתו נמוכה ביותר), והטרמינל הבינלאומי, בניין בן 3 קומות עם תשתית מפותחת, מסעדות מזון מהיר ובתי קפה, כמו גם חנויות דיוטי פרי, דוכני מזכרות, חדרי תפילה, מכוני עיסוי שונים, חדרי מקלחת ואזורי בילוי מצויד במגרשי משחקים לילדים. המראית הנבטת מן המטוס בהמראה דומה להמראה כאילו "מעל הים". בדנפסאר יש מסוף אוטובוסים גדול. היסטוריה דנפסאר הייתה בירת הממלכה באדונג במהלך המאה ה-18 וה-19. היא נכבשה על ידי ההולנדים בשנת 1906, במה שכונה "ההתערבות ההולנדית בבאלי". הארמון המלכותי נבזז ונהרס עד היסוד. תושבי המקום החלו בהתאבדות המונים על מנת שלא לשאת את השפלת הכניעה, אירוע זה מכונה פופוטאן. כ-1,000 אנשים מצאו את מותם באירוע. כיום, בכיכר המרכזית בדנפסאר "טאמאן פופוטאן", נמצאת מצבת זיכרון. העיר הפכה לבירת מחוז באלי בשנת 1958. ערים תאומות מלזיה ג'ורג' טאון, פננג, מלזיה תאילנד פוקט, תאילנד מקסיקו וראקרוס, וראקרוס, מקסיקו קישורים חיצוניים אתר האינטרנט הרשמי של דנפסאר דנפסאר, באתר אנציקלופדיה בריטניקה (באנגלית) דנפסאר, ברשת החברתית פייסבוק דנפסאר, ברשת החברתית X (טוויטר) דנפסאר, ברשת החברתית אינסטגרם דנפסאר, סרטונים בערוץ היוטיוב הערות שוליים